ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660047155
//อ้างอิงเลขที่รับแจ้ง traffy fondue (XUB88B)
ขอให้แก้ไขปัญหาเสียงดังรบกวนจากการประกอบกิจการจำหน่ายผักและผลไม้ บริเวณ ซอยสุขุมวิท 95 แขวงบางจาก เขตพระโขนง กรุงเทพมหานคร จุดสังเกต จากปากซอยสุขุมวิท 95 ร้านดังกล่าวจะอยู่ประมาณกลางซอย จะอยู่ตรงหัวมุมใกล้กับถังขยะสีเขียวใบใหญ่ของ กทม. เนื่องจากผู้ร้องแจ้งว่าในบริเวณดังกล่าว มีร้านค้าจำหน่ายผักและผลไม้ตั้งแผงจำหน่ายอยู่ ซึ่งทางลูกจ้างเพศชายและเพศหญิง (ไม่ทราบชื่อสกุลและรูปพรรณสัณฐาน) จะมีการตะโกนส่งเสียงดังเพื่อเรียกลูกค้า ส่งผลทำให้ผู้ร้องและประชาชนในพื้นที่ไม่สามารถนอนหลับพักผ่อนได้ ช่วงเวลาที่พบเห็นตั้งแต่ช่วงเวลา 06.00 - 07.00 น. ผู้ร้องพบเห็นเป็นประจำทุกวัน ประกอบกับผู้ร้องแจ้งว่า ถ้าหากร้านดังกล่าวถ้าหากจะมีการขายของ ควรมีใช้เสียงเรียกลูกค้าให้เบาลง เพื่อลดปัญหาของเสียงที่เกิดขึ้น ทางผู้ประกอบการควรคำนึงว่า ในบริเวณดังกล่าวไม่ใช่พื้นที่ของตลาดนัดหรือแหล่งชุมชน ควรมีการถ้อยทีถ้อยอาศัยกัน ซึ่งในบริเวณดังกล่าวมีร้านที่มีการจำหน่ายสินค้า แต่ผู้ประกอบการอื่นสามารถขายของได้โดยไม่จำเป็นต้องตะโกนส่งเสียงดังรบกวนผู้อื่น เบื้องต้นผู้ร้องแจ้งเรื่องไปที่ศูนย์รับเรื่องราวร้องทุกข์กรุงเทพมหานคร 1555 ทางหน่วยงานมีการดำเนินการแล้ว เบื้องต้นรายงานผลการปฏิบัติงานจากกรุงเทพมหานคร ตามเลขที่รับแจ้ง traffy fondue (XUB88B) ให้ผู้ร้องทราบเรียบร้อยแล้ว โดยผู้ร้องแจ้งว่าก่อนหน้านี้เจ้าหน้าที่ลงพื้นที่แก้ไขปัญหาเสียงดังรบกวนจากการประกอบกิจการจำหน่ายผักและผลไม้ให้เรียบร้อย แต่ปัจจุบันได้รับความเดือดร้อนเสียงดังรบกวนจากการพูดคุย ตะโกนหยอกล้อกันในขณะจัดร้าน ซึ่งจะส่งเสียงดังรบกวนในช่วงเวลา 03.30-04.30 น. เกือบทุกวัน ส่งผลให้ผู้ร้องและประชาชนที่อาศัยในพื้นทีได้รับความเดือดร้อนเป็นอย่างมาก เนื่องจากเป็นช่วงเวลาที่ประชาชนพักผ่อน โดยผู้ร้องแจ้งว่าหากจะมีการส่งเสียงดัง เช่น ตะโกนเรียกลูกค้า ก็สามารถส่งเสียงดังรบกวนได้ในช่วงเวลา ตั้งแต่ 08.00 น. เป็นต้นไป จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาให้อีกครั้ง บรรเทาความเดือดร้อนให้แก่ผู้ร้องและประชาชนในพื้นที่ต่อไป ประกอบกับผู้ร้องขอแก้ไขชื่อผู้ติดต่อ เดิมไม่ได้แจ้งชื่อไว้ ขอแจ้งเป็นนามแฝง เพื่อความสะดวกในการติดตามผลการดำเนินการ เบื้องต้นได้ดำเนินการแก้ไขในประวัติผู้ติดต่อเรียบร้อย (ผู้ร้องประสงค์ปกปิดชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata